கவுரவித்தார். விழாவில், ''இந்த ஆண்டு முதல், மாணவர்களுக்கு, இளம் படைப்பாளர் விருது வழங்கப்படும்,'' என, அவர் அறிவித்தார்.முன்னாள் ஜனாதிபதி, ராதாகிருஷ்ணனின், 130வது பிறந்த நாளான நேற்று, தமிழக அரசின் சார்பில், ஆசிரியர் தின விழா, பள்ளி கல்வி அமைச்சர், செங்கோட்டையன் தலைமையில், சென்னையில் நடந்தது. முதல்வர் பழனிசாமி, விருதுகள் வழங்கினார். இரண்டு மாற்று திறனாளி ஆசிரியர்கள் உட்பட, பள்ளிகளில் பணியாற்றும், 363 ஆசிரியர்களுக்கும், மாநில கல்வியியல் ஆராய்ச்சி மற்றும் பயிற்சி நிறுவனத்தில் பணியாற்றும், 10 பேராசிரியர்களுக்கும், ராதாகிருஷ்ணன் விருதுகள் வழங்கப்பட்டன. ஒவ்வொருவருக்கும், வெள்ளி பதக்கத்துடன், 10 ஆயிரம் ரூபாய் பரிசு மற்றும் சான்றிதழ் வழங்கப்பட்டது.'துாய்மை இந்தியா' திட்டத்தின் கீழ், தமிழகத்தில் உள்ள, 40 பள்ளிகளுக்கு, துாய்மை பள்ளி விருது வழங்கப்பட்டது. பத்தாம் வகுப்பு மற்றும் பிளஸ் 2வில், தமிழ் வழி கல்வியில் படித்த மாணவர்களில், தேர்வு மற்றும் இதர செயல்பாடுகளில் முன்னிலை பெற்ற, 960 பேருக்கு, காமராஜர் விருதுகள் வழங்கப்பட்டன. விருதுடன், 10ம் வகுப்பு மாணவர்களுக்கு, 10 ஆயிரம் ரூபாய்; பிளஸ் 2 மாணவர்களுக்கு, 20 ஆயிரம் ரூபாய் பரிசு அளிக்கப்பட்டது.மஹாத்மா காந்தியின், 150வது பிறந்த நாளையொட்டி, 'அனுபவ வழி கல்வி மற்றும் காந்திய அடிப்படை கல்வி' என்ற புத்தகத்தையும், முதல்வர் பழனிசாமி வெளியிட்டார்.